《春日登临川青云亭故址》
明代·龚敩

青云亭子有遗基，晓蹋春阳信马蹄。十载干戈愁里见，百年歌马梦中迷。

雪消华盖三峰出，云捲金台五石齐。风物不因城市改，酒酣归路欲鸡栖。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。